На основу члана 11. Правилникa о ближим критеријумима, начину и поступку доделе средстава или недостајућег дела средстава из буџета града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014 и 7/2017),

Комисија за спровођење конкурса за избор програма и пројеката од јавног интереса на седници одржаној дана 26.12.2017. године, доноси

**Ближа мерила са допунским критеријумима**

**за избор програма које реализују удружења – организације особа са инвалидитетом из области социјалне заштите на територији Града Ниша**

**I** Комисија за спровођење конкурса за избор програма и пројеката од јавног интереса утврђује ближа мерила са допунским критеријумима за избор програма које реализују удружења – организације особа са инвалидитетом из области социјалне заштите на територији Града Ниша:

1. оригиналност и оправданост програма **(дo - 20 бодова)**
2. изводљивост и могућност развијања програма и његова одрживост **(дo -20 бодова)**
3. циљеви који се постижу (степен унапређења положаја чланства) **(oд 10 до 30 бодова)**

4) јасно описани и мерљиви резултати програма **(до - 20 бодова)**

5) број чланова матичног удружења - организације **(до 100 -10 бодова, до 1000 - 20 бодова, преко 1000 - 30 бодова)**

6) јасно дефинисање циљне групе **(oд 10 до 30 бодова)**

7) људски ресурс - број ангажованих лица на програму **(oд 10 до 20 бодова)**

8) период постојања од оснивања удружења – организације **(од 1-10 година - 10 бодова, више од 10 година - 20 бодова)**

9) временски период у погледу континуитета коришћења буџетских средстава за спровођење програма **(до 10 година - 10 бодова, до 50 година - 20 бодова, преко 50 година – 30 бодова)**

10) расположиви ресурси организације – удружења (биланс стања и биланс успеха) за 2016.-2017.год. **до 30 бодова**

11) реалан и оправдан буџет у односу на предложене активности програма **(до - 20 бодова)**

12) да ли су наменски коришћена средства буџета града Ниша и да ли су испуњене уговорне обавезе **(20 бодова)**

**II** Ближа мерила са допунским критеријумима за избор програма које реализују удружења – организације особа са инвалидитетом из области социјалне заштите на територији Града Ниша доставити Градској управи града Ниша - Секретаријату за дечију и социјалну заштиту, координатору Комисије за спровођење конкурса за избор програма и пројеката од јавног интереса и Служби за послове Градског већа.

Број: 252-3/2017-23

Датум: 26.12.2017. године

**КОМИСИЈА ЗА СПРОВОЂЕЊЕ КОНКУРСА**

**ЗА ИЗБОР ПРОГРАМА И ПРОЈЕКАТА ОД ЈАВНОГ ИНТЕРЕСА**

КООРДИНАТОР ПРЕДСЕДНИК

Тијана Ђорђевић Илић Мирослава Јовановић